Málið er til meðferðar í Héraðsdómi Vestfjarða á Ísafirði . Fréttablaðið / Sigtryggur Ari Héraðssaksóknari hefur ákært karlmann á Vestfjörðum fyrir endurtekin kynferðisbrot og brot gegn barnaverndarlögum í sundlaug og íþróttamiðstöð á Vestfjörðum . Fréttastofa hefur ekki upplýsingar um hvar á landinu brotin áttu sér stað en karlmanninum er gefið að sök að hafa tekið upp myndskeið á snjallsíma sinn af ungum stúlkum , ungum dreng og fullorðnum konum . Í ákæru á hendur karlmanninum kemur fram að maðurinn staðsetti sig í búningsklefa karla í umræddri sundlaug þar sem hann gat lyft snjallsíma símum yfir skilrúm á milli búningsklefa karla og kvenna . Stúlkurnar fimm sem hann tók myndbönd af voru fæddar á á árunum 2003 til 2008 , ungi drengurinn fæddur árið 2013 en hann var í sundi með móður sinni . Brotin áttu sér stað árið 2017 og í upphafi árs 2018 en þá var karlmaðurinn handtekinn . Á snjallsíma hans fannst fjöldi myndbanda sem sýndu fyrrnefnd fólk nakið . Í sex tilfellum er karlmaðurinn ákærður fyrir kynferðisbrot , blygðunarsemisbrot nánar tiltekið , og brot á barnaverndarlögum . Í þrjú skipti er hann ákærður fyrir að særa blygðunarsemi þeirra kvenna sem komnar eru á fullorðinsaldur . Bótakröfurnar hljóða samanlagt upp á 10,5 milljónir króna . Krafist er einnar milljónar króna í bætur fyrir sjö brotaþola í málinu , 1,5 milljónir króna fyrir eina stúlkuna og tvær milljónir króna fyrir aðra stúlkuna . Þá krefst héraðssaksóknari þess að sími karlmannsins , spjaldtölva og þrír minnislyklar verði gerðir upptækir . Málið hefur verið þingfest við Héraðsdóm Vestfjarða . Ákærði tók ekki afstöðu til ákæruefnisins og var málinu frestað til 25. október . Veistu meira um málið ? Sendu okkur línu á ritstjorn(hja)visir.is . Fullum trúnaði er heitið .